CELEX: 62007CJ0293
Language: da
Date: 2008-12-11
Title: Domstolens Dom (Anden Afdeling) af 11. december  2008. # Kommissionen for De Europæiske Fællesskaber mod Den Hellenske Republik. # Traktatbrud - direktiv 79/409/EØF og 92/43/EØF - beskyttelse af vilde fugle - særligt beskyttede områder - utilstrækkelige beskyttelsesforanstaltninger. # Sag C-293/07.

Domstolens dom (Anden Afdeling) af 11. december 2008 – Kommissionen mod Grækenland
      (Sag C-293/07)
      »Traktatbrud – direktiv 79/409/EØF og 92/43/EØF – beskyttelse af vilde fugle – særligt beskyttede områder – utilstrækkelige beskyttelsesforanstaltninger«
      1.                     Miljø – beskyttelse af vilde fugle – direktiv 79/409 – særlige beskyttelsesforanstaltninger (Rådets direktiv 79/409, art. 4,
            stk. 1 og 2, og art. 4, stk. 4, som ændret ved direktiv 92/43, art. 6, stk. 2-4) (jf. præmis 21-23 og 36 samt domskonkl. 1)
      2.                     Traktatbrudssøgsmål – bevis for traktatbruddet – Kommissionens bevisbyrde (jf. præmis 32)
      Angående
      
         
               Traktatbrud – tilsidesættelse af artikel 4, stk. 1 og 2, i Rådets direktiv 79/409/EØF af 2. april 1979 om beskyttelse af vilde
                  fugle (EFT L 103, s. 1), sammenholdt med artikel 4, stk. 4, i direktivet, som ændret ved artikel 6, stk. 2-4, i Rådets direktiv
                  92/43/EØF af 21. maj 1992 om bevaring af naturtyper samt vilde dyr og planter (EFT L 206, s. 7) – ingen beskyttelse af særligt
                  beskyttede områder (SBO’er) – aktiviteter, der kan skade SBO’ernes integritet, og som kan have negative indvirkninger på SBO’ernes
                  beskyttelsesformål og de arter, for hvilke disse områder er blevet udpeget.
               
            Konklusion
      
         
                  1)
               
               
                  
               
               
                  	Den Hellenske Republik har tilsidesat sine forpligtelser i henhold til artikel 4, stk. 1 og 2, i Rådets direktiv 79/409/EØF
                     af 2. april 1979 om beskyttelse af vilde fugle, sammenholdt med direktivets artikel 4, stk. 4, første punktum, som ændret
                     ved artikel 6, stk. 2, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter, idet
                     den ikke har vedtaget alle de foranstaltninger, der er nødvendige for at indføre og iværksætte en sammenhængende, særlig og
                     fuldstændig retlig ordning til sikring af en bæredygtig forvaltning og en effektiv beskyttelse af områder, der er udpeget
                     som særligt beskyttede, henset til formålet med direktivets bestemmelser.
                  
               
            
         
                  2)
               
               
                  
               
               
                  	I øvrigt frifindes Den Hellenske Republik.
               
            
         
                  3)
               
               
                  
               
               
                  	Den Hellenske Republik betaler sagens omkostninger.